CELEX: 32020R1759
Language: et
Date: 2020-08-28 00:00:00
Title: Komisjoni delegeeritud määrus (EL) 2020/1759, 28. august 2020, millega parandatakse delegeeritud määrust (EL) nr 1394/2014, millega kehtestatakse tagasiheitekava seoses teatavate pelaagiliste liikide püügiga edelapiirkonna vetes

26.11.2020   
               
               
                  ET
               
               
                  Euroopa Liidu Teataja
               
               
                  L 397/4
               
            
         KOMISJONI DELEGEERITUD MÄÄRUS (EL) 2020/1759,
         28. august 2020,
         millega parandatakse delegeeritud määrust (EL) nr 1394/2014, millega kehtestatakse tagasiheitekava seoses teatavate pelaagiliste liikide püügiga edelapiirkonna vetes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ, (1) eriti selle artikli 15 lõiget 6 ning artikli 18 lõikeid 1 ja 3,
         ning arvestades järgmist:
         
                     (1)
                  
                  
                     Määruse (EL) nr 1380/2013 eesmärk on kaotada järk-järgult tagasiheide kogu liidu kalanduses, kehtestades selliste liikide püügi lossimise kohustuse, mille suhtes kohaldatakse püügi piirnorme.
                  
               
                     (2)
                  
                  
                     Määruse (EL) nr 1380/2013 artikli 15 lõikega 6 on komisjonile antud õigus võtta delegeeritud õigusaktiga kuni kolmeks aastaks vastu tagasiheitekavad, mida on võimalik üks kord uuendada ja mis põhinevad ühistel soovitustel, mille on välja töötanud liikmesriigid koos asjaomaste nõuandekomisjonidega.
                  
               
                     (3)
                  
                  
                     Belgial, Hispaanial, Prantsusmaal, Madalmaadel ja Portugalil on otsene huvi kalavarude majandamiseks edelapiirkonna vetes. Pärast konsulteerimist edelapiirkonna vete nõuandekomisjoni ja pelaagiliste liikide nõuandekomisjoniga esitasid kõnealused liikmesriigid 2. juunil 2017 komisjonile ühise soovituse pikendada tagasiheitekavas sätestatud vähese tähtsusega erandite kehtivusaega.
                  
               
                     (4)
                  
                  
                     Pärast kõnealust soovitust ning kalanduse teadus-, tehnika- ja majanduskomitee (STECF) (2) positiivset hinnangut pikendati komisjoni delegeeritud määrusega (EL) 2018/188 (3) aastatel 2018, 2019 ja 2020 vähese tähtsusega erandi kestust seoses anšoovise, makrelli ja stauriidi püügiga Rahvusvahelise Mereuurimise Nõukogu (ICES) 8. rajoonis traallaudadega traalide (OTM) ja paaristraalide (PTM) puhul. See erand oli aastateks 2015, 2016 ja 2017 traallaudadega traalide (OTM) ja paaristraalide (PTM) puhul juba tehtud komisjoni delegeeritud määrusega (EL) nr 1394/2014, (4) võttes aluseks põhjendatud argumendid selle kohta, et miks on valikulisust edasiselt keeruline suurendada.
                  
               
                     (5)
                  
                  
                     Vea tõttu jäeti paaristraalid (PTM) tahtmatult delegeeritud määrusest (EL) 2018/188 välja ja eespool nimetatud liikmesriigid palusid komisjonil see viga parandada. Viide ühele püügivahendile tuleks välja jätta, et hõlmata anšoovise, makrelli ja stauriidi püügi puhul kõik pelaagilised püügivahendid (traallaudadega traalid ja paaristraalid).
                  
               
                     (6)
                  
                  
                     Seepärast tuleks delegeeritud määrust (EL) nr 1394/2014 vastavalt muuta.
                  
               
                     (7)
                  
                  
                     Kuna käesoleva määrusega ettenähtud meetmed mõjutavad otseselt liidu laevade kalapüügihooaja kavandamist ja seonduvat majandustegevust, peaks käesolev määrus jõustuma kohe pärast selle avaldamist. Võttes arvesse, et delegeeritud määrust (EL) 2018/188 kohaldatakse alates 1. jaanuarist 2018, tuleks käesolevat määrust kohaldada alates 1. jaanuarist 2020.
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määruse (EL) nr 1394/2014 artikli 3 punkt c asendatakse järgmisega:
            
                        „c)
                     
                     
                        2018., 2019. ja 2020. aastal kuni 4 % anšoovise, makrelli ja hariliku stauriidi aastasest kogusaagist pelaagilise traalpüügi puhul, mille sihtliigid on ICESi 8. rajoonis anšoovis, makrell ja stauriidid ning mille jaoks kasutatakse pelaagilist traali;“.
                     
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2020.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. august 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 354, 28.12.2013, lk 22.
         
            (2)  https://stecf.jrc.ec.europa.eu/documents/43805/812327/STECF+PLEN+14-02.pdf/e29cf181-8d63-40ef-8050-6d980b12528f
         
            (3)  Komisjoni 21 novembri 2017. aasa delegeeritud määrus (EL) 2018/188, millega muudetakse delegeeritud määrust (EL) nr 1394/2014, millega kehtestatakse tagasiheitekava teatava pelaagilise püügi puhul edelapiirkonna vetes (ELT L 36, 9.2.2018, lk 1).
         
            (4)  Komisjoni 20. oktoobri 2014. aasta delegeeritud määrus (EL) nr 1394/2014, millega kehtestatakse tagasiheitekava seoses teatavate pelaagiliste liikide püügiga edelapiirkonna vetes (ELT L 370, 30.12.2014, lk 31).